Diari Oficial de la Generalitat Valenciana


Sumari del DOGV 2238, del 30-03-1994 (1994/831019)

ORDRE de 17 de març de 1994, de la Conselleria de Cultura, per la qual es convoca la Mostra de Teatre Jove'94.
--------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/03/17/(2)/dof/vci/html**

### Dades del document

Número de DOGV
:   2238

Data del DOGV
:   30-03-1994

Secció del DOGV
:   DISPOSICIONS GENERALS

Número del document
:   1994/831019


Data del document
:   17-03-1994

Organisme emissor
:   Conselleria de Cultura

Tipus de document
:   Ordre

ORDRE de 17 de març de 1994, de la Conselleria de Cultura, per la qual es convoca la Mostra de Teatre Jove'94. [94/2005]  
L'article 3 de la Llei de la Generalitat Valenciana 4/1989, de 26 de juny, de l'Institut Valencià de la Joventut, atribueix a aquesta entitat autònoma, entre d'altres, la funció de potenciar la promoció sòcio-cultural de la joventut.  
Per això, i de conformitat amb el que disposa l'article 35 de la Llei de la Generalitat Valenciana 5/1983, de 30 de desembre, del Govern Valencià,  
ORDENE  
Article primer  
Es convoca la Mostra de Teatre Jove'94, i s'aproven les bases per les quals es regirà, que s'inclouen com a annexos I i II en aquesta ordre.  
Article segon  
L'import màxim de les ajudes que es concediran serà de tres milions tres-centes mil pessetes (3.300.000 PTA), a càrrec del capítol IV, línia de crèdit 4.06 del pressupost de l'Institut Valencià de la Joventut per a 1994.  
DISPOSICIONS FINALS  
Primera  
Es faculta el director general de l'Institut Valencià de la Joventut perquè dicte les normes complementàries que calga per tal de dur a terme el que disposa aquesta ordre.  
Segona  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, podrà interposar-s'hi recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Per a la interposició del recurs serà requisit fer-ne comunicació prèvia a la Consellera de Cultura, segons que disposa l'art. 110.3 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 17 de març de 1994  
La consellera de Cultura,  
PILAR PEDRAZA MARTÍNEZ  
ANNEX I  
Bases per a participar en la Mostra de Teatre Jove'94  
Primera. Participants  
1. Podran participar tots els grups de teatre constituïts per joves residents a la Comunitat Valenciana que tinguen entre 15 i 30 anys l'1 de gener de 1994.  
2. També podran participar-hi els grups amb integrants que no s'ajusten a les edats esmentades, sempre que no superen el 20% del total dels actors, i els papers que representen no siguen d'actors principals, considerant que els grups solament podran estar integrats pel director, els actors i aquelles persones que tinguen una funció imprescindible per al muntatge que presenten.  
3. Les obres poden ser d'autor o de creació pròpia. En el primer cas, es dedicarà una especial atenció als autors valencians. No es podran presentar obres inacabades.  
Segona. Inscripcions  
Les inscripcions es presentaran en les oficines de l'Institut Valencià de la Joventut, en les direccions territorials de la Conselleria de Cultura o per qualsevol dels mitjans que preveu l'art. 38 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
Documentació que s'ha de presentar:  
a) Butlleta d'inscripció, signada pel director o representant del grup.  
b) Relació de components del grup, especificant-hi: nom, cognoms, edat, funció de cadascun d'ells dins del grup.  
c) Fotocòpia del DNI dels components del grup.  
d) Fotocòpia del NIF del grup (si en té).  
e) Extracte on consten els principals conceptes dramatúrgics, el marc històric de l'obra, la descripció dels personatges, el plantejament estètic i escenogràfic, la trajectòria del grup indicant quantes representacions s'han fet del muntatge que presenten.  
f) Un vídeo, en sistema VHS, del muntatge que presenten.  
El termini d'inscripció serà de 15 dies hàbils comptadors a partir de la publicació d'aquesta ordre en el Diari Oficial de la Generalitat Valenciana.  
Tercera. Jurat  
El director general de l'Institut Valencià de la Joventut designarà un jurat, integrat per 5 personalitats del món del teatre (directors, actors, crítics, etc.), que farà la selecció de grups per a participar en les fases Mostra de Teatre Jove'94 i Trobada de Teatre Jove'94, atenent criteris d'originalitat, qualitat dels textos, plantejaments estètics i escenogràfics, promoció del teatre valencià i altres que puguen deduir-se de la documentació assenyalada en els apartats e) i f) de la base segona.  
Els grups seleccionats per a cada fase en rebran, de l'IVAJ, la corresponent notificació, en la qual s'especificarà l'ajuda concedida i la data i el lloc d'actuació.  
Els grups no seleccionats, així mateix, rebran l'oportuna comunicació de la decisió del jurat.  
Les decisions del jurat seran inapel·lables.  
Quarta. Fases  
1. Mostra de Teatre Jove'94  
Per a aquesta fase, el jurat seleccionarà un màxim de 40 grups, cadascun dels quals rebrà la quantitat de 75.000 PTA en concepte d'ajut a les despeses que origine l'actuació; ajuda que, en cap cas, no serà ampliable (el desplaçament i les despeses d'attrezzo i escenografia aniran a càrrec del grup).  
Les representacions de la Mostra de Teatre Jove `94 es realitzaran entre el 15 d'abril i el 15 de juny de 1994, en les sales de teatre que l'Institut Valencià de la Joventut contractarà per tal de dur-les a terme.  
2. Trobada de Teatre Jove'94  
Aquest esdeveniment té com a finalitats l'encontre, la formació i l'intercanvi entre els joves que es mouen en el camp del teatre.  
Estarà formada per: representacions teatrals, taules rodones, seminaris i tallers, tot al voltant del món del teatre.  
Per a aquesta fase, el jurat seleccionarà tres grups d'entre els participants en la Mostra de Teatre Jove'94 per fer una actuació dins la Trobada de Teatre Jove'94, cadascun dels quals rebrà la quantitat de 100.000 PTA en concepte d'ajut; ajuda que, en cap cas, no serà ampliable (el desplaçament i les despeses d'attrezzo i escenografia aniran a càrrec del grup).  
La Trobada de Teatre Jove'94 es farà a Castelló, del 10 al 13 de novembre de 1994.  
Cinquena. Altres determinacions  
La participació en aquesta mostra implica l'acceptació de totes les bases, de manera que se'n podran excloure les inscripcions que no complesquen les condicions que s'hi estableixen.  
L'Institut Valencià de la Joventut resoldrà totes les qüestions que puguen sorgir pel que fa a la interpretació d'aquestes bases.  
ANNEX II  
Butlleta d'inscripció  
A) Dades del grup  
Denominació ...  
Adreça ... núm. ... pta. ...  
Població ... CP ...  
NIF del grup ... telèfon .../...  
B) Dades del director/a  
Nom i cognoms ...  
Adreça ... núm. ... pta. ...  
Població ... CP ...  
DNI ... Telèfon .../... o .../...  
C) Dades de l'obra  
De creació pròpia .../ d'autor ... Títol ...  
Autor/a ...  
Durada en minuts ... Durada del muntatge en minuts ...  
Durada del desmuntatge en minuts ...  
D) Components  
Direcció ... Actors menors de 15 anys ...  
Actors de 15 a 30 anys ... Actors majors de 30 anys ...  
Tècnics ...  
Nombre total de components del grup ...  
E) Documentació que cal adjuntar  
- Butlleta d'inscripció  
- Relació de components del grup, especificant-hi: nom, cognoms, edat i funció de cadascun.   
- Fotocòpia del DNI dels components del grup.  
- Fotocòpia del NIF del grup (si en té).  
- Extracte.  
- Vídeo.  
SOL·LICITE acollir-me a la convocatòria de la Mostra de Teatre Jove'94.  
..., ... d ... de 1994  
Signat:  
DIRECCIÓ GENERAL DE L'INSTITUT VALENCIÀ DE LA JOVENTUT


Còpia Permalink ELI